
Comisia pentru buget, 

finanţe şi bănci
AVIZ

	
	asupra propunerii legislative privind trecerea institutelor Academiei în reţeaua Ministerului Cercetării şi Tehnologiei.
	


Cu adresa nr.397 din 16 martie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind trecerea institutelor Academiei în reţeaua Ministerului Cercetării şi Tehnologiei.

În urma examinării, în şedinţa din data de 27.05.1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

1. Profitul de activitate al institutelor în cauză este în principal de cercetare fundamentată, iar Ministerul Cercetării şi Tehnologiei are în sub ordinea sa institute de cercetare al căror obiectiv de activitate are caracter tehnic aplicativ, legat direct de obiectivele cuprinse în programul de guvernare.


2. Institutele aflate în cadrul Academiei Române nu ar putea fi coordonate de Ministerul Cercetării şi Tehnologiei deoarece acesta ca organ al administraţiei publice nu dispune de specialişti de cel mai înalt nivel şi pregătire ştiinţifică în domenii ca: matematica, lingvistica, ştiinţele juridice, politologice, pshiologie, sociologie etc.


3. Institutele din reţeaua Ministerului Cercetării şi Tehnologiei sunt organizate şi funcţionează după modelul regiilor autonome inclusiv pe planul finanţării, tocmai ca urmare a activităţilor cu caracter tehnic, aplicativ, în timp ce institutele din reţeaua Academiei Române sunt organizate şi funcţionează ca instituţii publice, fiind finanţate din bugetul statului. 


4. Institutele din reţeaua Academiei Române au relaţii de colaborare ştiinţifică de profil cu instituţii similare din alte ţări finanţate de foruri ştiinţifice internaţionale, iar trecerea lor în subordinea Ministerului Cercetării şi Tehnologici ar reduce sursele de finanţare.

	PREŞEDINTE,

TraianDecebal Remeş 
	SECRETAR,

Partal Petre 

Onete Alexandru
